text: Veiða vind í Sjónleikarhúsinum Mentanarnáttina
text: #000004
text: Sýning av symfoniskum marionettleiki í Sjónleikarhúsinum
text: #000005
text: Í dag kl.17 fríggjadagin tann 6. juni verður ein almenn sýning av symfoniska marionettævintýrinum “Veiða vind” hjá Karavella Marionett-Teatri. Sýningin verður í Snikkarastovu í Sjónleikarhúsinum.
text: #000006
text: Fleiri túsund føroysk og íslendsk børn hava upplivað søguna saman við stórslignum symfoniorkestri, og nógv hava eisini lisið bókina, men tað er heilt ørvísi at síggja smáar livandi leikarar spæla søguna fyri tær á pallinum. Leikurin hevði frumsýning á Ólavsøku í fjør og hevur síðani ferðast um landið. Á Mentanarnáttini hava havnabørn og -vaksin møguleika at síggja lítlabeiggja fara út at veiða vind og møta ævintýrunum í hugaheimi sínum. Tey sleppa at hitta stórabeiggja og systir, sum eru um hann, uttan at hann varnast tað. Drekin fer at flúgva um pallin, alt meðan vakri tónleikurin hjá Kára Bæk spælir undir.
text: #000007
text: Í 2011 spældi Føroya Symfoniorkestur fyrstu ferð tónleikaævintýrið á barnakonsertunum í mai. Verkið var bílagt frá tónasmiðinum Kára Bæk og høvundanum Rakel Helmsdal og Janus á Húsagarði var síðani biðin at gera myndir til søguna. Bókin við søgu, myndum og fløgu við tónleikinum kom út á Bókadeildini um sama mundi. Í fjør verkið framført í Hørpu av íslendska symfoniorkestinum og bókin kom út á íslendska Forlagnum.
text: #000008